**ZAKLJUČCI**

sa sjednice Učiteljskog vijeća održane u utorak, **27. listopada 2021**. godine u 17.00 sati putem digitalne aplikacije Zoom.

Prisutni članovi: 26

Odsutni: 8 (opravdano)

DNEVNI RED:

1. **Organizacija online nastave**
2. **Natječaj Grada Rijeke**
3. **Razno**

**Ad. 1)** U četvrtak i petak nakon jesenskih praznika učenici će imati online nastavu. Grad Rijeka će poslati upit mogu li niži razredi imati nastavu u školi. Pomoćnici u nastavi moraju se uključiti u online nastavu. Produženi boravak mora održati radionice. Potrebno je prilagoditi količinu materijala za 45 minuta (trajanje školskoga sata).

Pedagoginja govori da je u 2.a razred 14. listopada došla učenica iz Italije. Kako bi bila upisana potrebna je suglasnost Učiteljskog vijeća.

**Učiteljsko vijeće odobrava upis učenice.**

Pedagoginja nadalje govori kako je potrebno predati GIK. Rok za predaju je 15. listopada.

U petom će se razredu provesti anonimno istraživanje o čitalačkim sposobnostima PIRLS.

**Ad. 2)** Učiteljica engleskoga jezika u nižim razredima govori o natječaju na koji će se kandidirati. Smatra da je pravi kandidat zbog osobnih postignuća na polju promocije engleskoga jezika u školi i izvan škole.

**Učitelji se slažu s prijedlogom učiteljice te podržavaju njezinu kandidaturu.**

**Ad. 3)** 9. studenoga u 10.30 sati u petom će se razredu provesti međunarodno istraživanje razvoja čitalačke pismenosti u materinskome jeziku PIRLS (Progress in International Reading Literacy Study).

Ravnatelj govori da će se postrožiti kontrole o poštivanju Covid mjera. Od petog do osmog razreda učenici mogu nositi maske u učionicama, a dok prolaze hodnikom ih moraju obavezno nositi. Sanitarna inspekcija je nadležna za kontrolu poštivanja Covid mjera u školama.

Sjednica je završena u 18.10 sati.